وارسا پیکٹ

وارسا پیکٹ  گھبلے تے چڑھدے یورپ دیاں اشتراکی ریاستاں دے وچکار طے پان  آلا اک معاہدہ سی ۔  اس معاہدے  تے دستخط 14 مئی 1955ء چ پولینڈ دے راجگھر وارسا چ کیتے گئے ۔ معاہدے دے تحت جے کسے وی معاہدے آلے دیس تے حملہ ہوئے تے دوجے دیس اس دا دفاع کرن گئے ۔ ایہہ معاہدہ 1955ء چ لہندے جرمنی دی نیٹو چ شمولیت  دی وجہ توں سویت یونین نے کروائیا  ۔ وارسا معاہدہ اصل چ نیٹو دا اشتراکی توڑ تے مقابلہ سی ۔ 

 ناں 
اس معاہدے دا باضابطہ ناں  دوستی ، تعاون تے باہمی مدد دا معاہدہ اے  پر لہندے چ وارسا پیکٹ  دی اصطلاح عام ورتی جاندی اے ۔ 
 رکن دیس 
البانیا 01968ء تک) ، بلغاریہ ، چیکوسلواکیہ(1960ء توں)، چڑھدا جرمنی  ، ہنگری ، پولینڈ ، رومانیہ (1965ء توں) تے سویت یونین  اس معاہدے رکن سن ۔

وارسا پیکٹ دے رکن دیساں نے حملے دی صورت چ اک دوجے دا دفاع کرن دا وعدہ کیتا  ، معاہدے چ ایہہ  کہا گئیا کہ  ایہہ ملک اک دوجے دےاندرونی معاملےآں  چ دخل نئیں دین گئے  تے اک دوجے دی قومی سلامتی تے آزادی دا احترام کرن گئے ۔  
 خاتمہ 
وارسا معاہدہ 1991ء چ زیادہ تر اشتراکی حکومتاں تے سویت یونین دے ٹٹن مگروں  ختم ہو گئیا ، ایس دا باقاعدہ اعلان  یکم جولائی 1991ء چ پراگ چ اک اجلاس دے دوران کیتا گئیا  ۔ 12 مارچ 1999ء نوں وارسا پیکٹ ھیاں سابق رکن ریاستاں ہنگری ، پولینڈ تے چیک جمہوریہ نے نیٹو چ شمولیت اختیار کر لئی ۔ بلغاریہ ، اسٹونیا ، لتھوانیا ، رومانیہ تے سلواکیا مارچ 2004ء چ نیٹو دا حصہ بنے  جدوں کہ البانیہ یکم اپریل 2009ء نوں شامل ہوئیا
Category:یورپ